CICERO Senter for klimaforskning
Store norske leksikon,Samfunn,Utdanning og forskning,Forskning og høyere utdanning,Forskningsinstitutter
CICERO Senter for klimaforskning er en tverrfaglig forskningsstiftelse opprettet i 1990 av den norske regjering ved Universitetet i Oslo som et ledd i den norske oppfølgingen av Verdenskommisjonen for miljø og utvikling. Det overordnede målet for virksomheten er å fremskaffe kunnskap som kan bidra til å redusere klimaproblemet og å styrke det internasjonale klimasamarbeidet.
Cicero har derfor som oppgave å drive forskning, utredning, rådgivning og informasjon om klimarelaterte globale miljøspørsmål og internasjonal klimapolitikk, å gi pålitelig helhetskunnskap om klimaspørsmål og styrke kunnskapsgrunnlaget for norsk og internasjonal klimapolitikk, og å bidra til løsninger og konkrete forslag i internasjonal miljøpolitikk for regjeringen og internasjonale organisasjoner som FN, EU, OECD og Verdensbanken.CICEROs forskere har bakgrunn fra mange ulike fag, både innenfor natur- og samfunnsvitenskapene.Pål Prestrud var direktør for Cicero fra 2002 til 2012, Cecilie Mauritzen fra 2012 til 2014 og tidligere finansminister Kristin Halvorsen (SV) fra 2014. Les mer i Store norske leksikon Klimaendringer Klimagasser Klimagassutslipp Grønt skifte Eksterne lenker CICEROs nettsider